**Тема:** Сан.

**Эпиграф:** *Бөтен фәннәр белән бергә*

*Өйрәнелә туган телем*

*Өйрәнелә, сокландыра,*

*Өстәлә белемгә белем…*

**Максат:** 1) Сан сүз төркемен, аның ясалышын аңлату.

2) Сүз төркемнәре буенча белемне күтәрү.

3) Белемгә омтылыш уяту.

4) Мәкальләргә, халык авыз иҗатына игътибар иттерү.

5) Кешелекле, матур тойгылар уяту.

6) Туган телгә, аны өйрәнә торган предметка ихтирам булдыру.

7) Бөек Ватан сугышында катнашкан ветераннарыбызга карата ихтирам хисен күтәрү

**Җиһазлау:** компьютер, проектор, презентация, дәреслекләр, дәфтәрләр.

**Метод:** комбинацияле.

**Дәрес барышы.**

1. **Оештыру мизгеле.**

* Хәерле иртә, дуслар, һәммәгезне дә яңа көн белән котлыйм. Әйдәгез бергәләп дәресне башлар җибәрик.

1. **Өй эшен тикшерү.**

120 нче күнегү.Күчереп языгыз. Исемләшкән сыйфатрларның астына сызыгыз.

1. Яз гөлләре төсле шат җырларым

Бүләк булсын сиңа, чибәрем!

2. Яшәгез, әткәй-әнкәем,

Минем кадерлеләрем.

* Ярый, ышанам, “Сыйфат” темасын сез үзләштергәнсездер. Яңа темага күчәбез.

1. **Төп өлеш.**

* Укучылар, тактага игътибар итегез әле. Калын хәрефләр белән бирелгән сүзләргә сораулар куеп карагыз. 1. Әбисе **җитмеш** яшендә,

Айсылу **биштә.**

Алар **икәү** сөйләшәләр

Бу матур кичтә.

2. **Ундүрткә** кадәр санады,

Барысын да барлады.

Ә **унбишенчесе** кая?

Югалган бит, бичара.

(Балаларның җаваплары)

* Бу саннар нәрсәне күрсәтә? (Санны)
* Димәк, менә шундый сүзләр – **сан** икән. Шулай булгач, өйрәнелгән сүз төркемнәренә тагын берәү өстәлә - сан. Һәм бүгенге дәрестә без сезнең белән саннар турында сөйләшәчәкбез. Ә хәзер инде дәфтәрләрне ачабыз, число белән теманы язабыз:

*Унберенче февраль.*

*Сыйныф эше.*

*Сан.*

* Укучылар, сан – предметның исәбен, санын белдерә һәм ничә? ничәнче? күпме? никадәр? ничәү? ничәшәр? ничәләп? сорауларына җавап бирә.(Бер-ике бала кагыйдәне укый).
* Тактага карагыз әле. Монда сезгә җөмләләр бирелгән. Бу җөмләләрдән саннарны табарга кирәк.

1) Бер йөрәктә туган җыр мең йөрәкне кузгата.(”Җыр” темасыннан)

2) Зөһрә: рәхмәт, әбекәй, тагын сиксән ел яшә. ( “Үги кыз” әкиятеннән)

3) Илне саклау өчен чакыру килсә,

Беләм,

Мин беренче барсам,

Син миннән дә элек барырсың. (Һ. Такташның “Иптәшләр” шигырьеннән)

- Балалар, игътибарлырак булсагыз бу җөмләләр таныштыр. Алар безнең әдәбият китабыннан.

1. **Күнегүләр ярдәмендә теманы ныгыту.**

* Ә хәзер китапның 83 нче битен ачып 137нче күнегүне табыйк.

(137нче күнегүне дәфтәрләрдә эшләү)

**Ял минуты**.

* Кучылар, арыгансыздыр. әйдәгез әле ял итеп алыйк. Мин сезгә шигырь юллары укыйм, сезгә соңгы сүзне әйтергә кирәк булыр.

Бер өр-яңа сү төркеме,

Игътибарлырак булсаң,

Исебездә калгандыр бүген,

Ул – (сан!)

Иркен класс та кайчакта

Безнең өчен тып – тыгыз.

Тәнәфестә бигерәк тә…

Без бит әле (унтугыз).

Унтугызбыз… Бер – беребезгә

Өйрәнештек без алай.

Яшик әле туганнарча

Тугыз кыз һәм (10 малай).

* Ял итеп алдык. Хәзер, балалар, дәресне дәвам итәбез.

Тактадагы саннарга карадык. 1. Бер

2. Биш

3. Унбиш

4. Егерме

- Бу саннарны тагын ничек язып була? (Тактада эшләү)

1. 1 I

2. 5 V

3 . 15 XV

4. 20 XX

- Балалар, бүтән сүз төркемнәре шулай берничә төрле языла аламы? Юк, бу тик саннарга гына хас. Саннарны тагын кайсы фәнне үткәндә өйрәнәбез? (Математика).

- Ә тагын саннарны кайда очырап була? (Өй, телефон номерлары, класслар, еллар, календарь һ.б.)

- Әйе, яшьләрне күрсәткәндә дә саннар белән әйтәбез. (Тактага язам)

- Беренче класска килгәндә сезгә ничә яшь иде? (Алты, җиде)

- Әле сезгә ничә яшь? (Унбер,унике)

- Ә ничәнче елны сез тугансыз? (Бер мең тугыз йөз туксан сигез)

- Ә миңа ничә яшь бирерсез? (25-26)

- Укучылар, саннарны укыгыз. Аларның ясалышында нинди аерма бар?

(Бер сүздән тора, кушылып языла, тезелеп языла, сызыкча аша языла)

* Димәк, ясалышлары буенча тамыр, кушма, тезмә, парлы саннар була.
* Хәзер мин тактага саннар һәм даталар язам, ә сез дәфтәрләрегезгә хәрефләр белән тутырып языгыз.(7,19,1945)
* Балалар,1945 бу дата сезгә танышмы? (Бөек Җиңү көне)
* Быел Бөек Җиңүгә ничә ел тула?(76)
* Дөрес, быел 9 майда илебезнең фашистлардан азат ителүенә 71 ел тула. Без бүген аяз күк йөзе, якты киләчәк бүләк иткән ветераннарыбызга рәхмәтле һәм тирән ихтирамлы булырга тиешбез. Һәм бу бөек вакыйганы без гомеребез буена онытмыйк.
* Шундый югары ноктада дәресебезне тәмамлыйк һәм йомгак үткәрик.

1. **Йомгаклау.**

*Бөтен фәннәр белән бергә*

*Өйрәнелә туган телем*

*Өйрәнелә, сокландыра,*

*Өстәлә белемгә белем…*

- Бүгенге дәрестән сез үзегезгә нинди яңа белемнәр алдыгыз?

* Димәк, бүген яңа сүз төркемен, санны, өйрәндек. Ясалышлары буенча тамыр, кушма, тезмә, парлы саннар була икән, математика һәм башка фәннәр дә аны өйрәнә икән.
* Дәрестә матур гына катнаштыгыз, рәхмәт. Туган телебезне яратучылар, аны онытмаучылар бар икән сезнең арагызда да.

**VI. Билдәләр кую.**

1. **Өй эше**. 1. Үзегезнең гаиләгез турында сан кертеп җөмләләр төзеп килегез.

2. Ә кемнәр булдыра, бәйләнешле текст төзергә.